Il-prosekuzzjoni fil-belt ta’ Ascoli Piceno fl-Italja, talbet biex uffiċjal tal-armata jiġi mixli formalment b’attakki sesswali aggravati u abbuż tal-kariġa. Suldati nisa irrapurtaw li dan l-uffiċjal, li qabel kien iħarreġ lill-kadetti nisa fil-qawwiet tal-baħar u tal-ajru Taljani, kien kontinwament jumiljahom – kemm verbalment kif ukoll fiżikament. Hu allegat li l-kapural, li l-identità tiegħu ma ġietx żvelata, waqt it-taħriġ allegatament sforza kadetta minnhom biex taparsi jkolla sess orali ma’ pupu taċ-ċarruta, ta bis-sieq u bil-ponn lit-tfajliet, tahom daqqiet ta’ ħarta u sawwathom b’virga tal-plastika. Huwa mistenni jitressaq formalment il-qorti f’Mejju.